Γεώργιος Κουντουριώτης

Για τον συνονόματό του εγγονό δείτε Γεώργιος Α. Κουντουριώτης ο νεότερος.
Ο Γεώργιος Κουντουριώτης (1782 - 13 Μαρτίου 1858) ήταν Έλληνας πλοιοκτήτης και πρωθυπουργός της Ελλάδας.

Βιογραφία 
Γεννήθηκε στην Ύδρα το 1782 από τον Ανδρέα-Αναγνώστη Κουντουριώτη και τη Μαρία Κοκκίνη· ήταν αδελφός του Λάζαρου Κουντουριώτη. Οι Κουντουριώτηδες, μία από τις πλουσιότερες οικογένειες της Ύδρας, κατάγονταν από το νεότερο γιο ενός Αλβανού χωρικού που κατοίκησε στο νησί ως βαρκάρης μετά τη φυγή των Βενετών από την Πελοπόννησο το 1715. Οι Κουντουριώτηδες χρησιμοποιούσαν εκτενώς την αρβανίτικη διάλεκτο της Ύδρας, η οποία μαρτυρείται σε δύο ιδιωτικές επιστολές του Κουντουριώτη με τον Ιωάννη Ορλάνδο, γραμμένες με το ελληνικό αλφάβητο, κατά την πρακτική όσων έγραφαν τα αρβανίτικα κατά την Ελληνική Επανάσταση. Το 1824 εκλέχτηκε πρόεδρος του Νομοτελεστικού στο Μεσολόγγι. Επί Καποδίστρια διετέλεσε μέλος του Πανελληνίου, ενώ στη συνέχεια διετέλεσε γερουσιαστής, σύμβουλος Επικρατείας και υπουργός Ναυτικών. Έλαβε μέρος στη Δ' Εθνοσυνέλευση και στην Εθνοσυνέλευση του 1843. Το 1848 διορίστηκε στη θέση του πρωθυπουργού.
Απεβίωσε στην Αθήνα το 1858.

Οικογένεια
Ο Γεώργιος είχε έξι παιδιά:
 Θεόδωρος, σύζυγος της Λουκίας Νεγρεπόντη. Παιδιά τους ήταν ο Παύλος και ο Ιωάννης.
 Ανδρέας, σύζυγος της Καρλότας Δημητρίου Καλλέργη. Παιδιά τους ήταν ο Γεώργιος και ο Λάζαρος.
 Κονδύλω, σύζυγος του Αθανασίου Μιαούλη.
 Καλλιόπη, σύζυγος Αλέξανδρος Α. Κοντόσταυλος. Παιδί τους ήταν η Αγγελική.
 Μαρία. Από τον πρώτο σύζυγό της Γεώργιο Χατζηγιάννη-Μέξη είχε παιδί την Καλομοίρα, σύζυγο του Ανδρέα Χατζηαναργύρου. Από τον δεύτερο σύζυγό της Μπενιζέλο Ρούφο παιδιά της ήταν ο Γεώργιος, ο Αγγελής και ο Αθανάσιος.
 Ανέζω, σύζυγος του Ιωάννη Μπουντούρη. Παιδί τους ήταν ο Σταμάτης.

Αναφορές

Βιβλιογραφία
 

Έλληνες
Κουντουριώτης
Κουντουριώτης
Τάγμα του Σωτήρος
Κουντουριώτης
Πρωθυπουργοί της Ελλάδας
Οικογένεια Κουντουριώτη
Αρβανίτες